CELEX: 32020R1720
Language: mt
Date: 2020-11-17 00:00:00
Title: Regolament tal-Kummissjoni (UE) 2020/1720 tas-17 ta’ Novembru 2020 li jemenda r-Regolament (UE) Nru 142/2011 rigward importazzjonijiet ta’ ikel għall-annimali domestiċi mill-Georgia (Test b’rilevanza għaż-ŻEE)

18.11.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 386/6
               
            
         REGOLAMENT TAL-KUMMISSJONI (UE) 2020/1720
         tas-17 ta’ Novembru 2020
         li jemenda r-Regolament (UE) Nru 142/2011 rigward importazzjonijiet ta’ ikel għall-annimali domestiċi mill-Georgia
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1069/2009 tal-Parlament Ewropew u tal-Kunsill tal-21 ta’ Ottubru 2009 li jistabbilixxi regoli tas-saħħa li jirrigwardaw prodotti sekondarji tal-annimali jew derivati minnhom mhux maħsuba għall-konsum mill-bniedem u li jħassar ir-Regolament (KE) Nru 1774/2002 (1), u b’mod partikolari l-ewwel u t-tielet subparagrafi tal-Artikolu 41(3) u tal-Artikolu 42(2) tiegħu,
         Billi:
         
                     (1)
                  
                  
                     Ir-Regolament tal-Kummissjoni (UE) Nru 142/2011 (2) jistabbilixxi r-regoli li jimplimentaw ir-Regolament (KE) Nru 1069/2009, fosthom il-kundizzjonijiet tas-saħħa pubblika u tas-saħħa tal-annimali għall-importazzjoni tal-ikel għall-annimali domestiċi. Ir-rekwiżiti għall-importazzjoni fl-Unjoni u t-tranżitu minnha tal-ikel għall-annimali domestiċi u affarijiet ta’ tgerrim mill-klieb huma stabbiliti fl-Anness XIV ta’ dak ir-Regolament, flimkien mal-lista ta’ pajjiżi terzi.
                  
               
                     (2)
                  
                  
                     Fid-19 ta’ Marzu 2019, il-Georgia talbet li tiddaħħal fil-lista tal-Anness XIV tar-Regolament (UE) Nru 142/2011 għall-importazzjoni fl-Unjoni ta’ ikel ipproċessat għall-annimali domestiċi għajr l-ikel fil-landa għall-annimali domestiċi.
                  
               
                     (3)
                  
                  
                     Il-Kummissjoni wettqet il-kontrolli fuq il-post, fosthom valutazzjoni dettaljata tal-leġiżlazzjoni veterinarja tal-pajjiż terz applikant, u tal-kapaċità tal-awtoritajiet kompetenti tal-pajjiż terz applikant li jimplimentaw dik il-leġiżlazzjoni u jwettqu l-kontrolli uffiċjali, bil-għan li ddaħħal il-pajjiż terz applikant fil-lista tal-Anness XIV tar-Regolament (UE) Nru 142/2011 għall-importazzjoni fl-Unjoni ta’ ikel ipproċessat għall-annimali domestiċi, għajr l-ikel fil-landa għall-annimali domestiċi. L-awtoritajiet kompetenti tal-Georgia bagħtu l-assigurazzjonijiet lill-Kummissjoni li l-Georgia tista’ tikkonforma mal-kundizzjonijiet tas-saħħa rilevanti flimkien ma’ garanziji tajbin tal-kontrolli li jwettqu fuq il-produzzjoni ta’ ikel għall-annimali domestiċi pproċessat, għajr l-ikel fil-landa għall-annimali domestiċi. Għalhekk huwa ġġustifikat li l-Georgia tinżied mal-lista ta’ pajjiżi terzi minn fejn jista’ jiġi importat fl-Unjoni jew jgħaddi bi tranżitu minnha l-ikel ipproċessat għall-annimali domestiċi għajr l-ikel fil-landa għall-annimali domestiċi.
                  
               
                     (4)
                  
                  
                     Għaldaqstant jenħtieġ li r-Regolament (UE) Nru 142/2011 jiġi emendat skont dan.
                  
               
                     (5)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            L-Anness XIV tar-Regolament (UE) Nru 142/2011 huwa emendat skont it-test tal-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara d-data tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-17 ta’ Novembru 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 300, 14.11.2009, p. 1.
         
            (2)  Ir-Regolament tal-Kummissjoni (UE) Nru 142/2011 tal-25 ta’ Frar 2011 li jimplimenta r-Regolament (KE) Nru 1069/2009 tal-Parlament Ewropew u tal-Kunsill li jistabbilixxi regoli tas-saħħa li jirrigwardaw prodotti sekondarji tal-annimali jew derivati minnhom mhux maħsuba għall-konsum mill-bniedem u li jimplimenta d-Direttiva tal-Kunsill 97/78/KE li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi skont dik id-Direttiva (ĠU L 54, 26.2.2011, p. 1).
      
      
         
            ANNESS
            Fit-Tabella 2 tat-Taqsima 1 tal-Kapitolu II tal-Anness XIV tar-Regolament (UE) Nru 142/2011, ir-ringiela 12 hija sostitwita b’dan li ġej:
            
               
                           “12
                        
                        
                           Ikel għall-annimali domestiċi, inkluż l-affarijiet ta’ tgerrim mill-klieb
                        
                        
                           
                                       (a)
                                    
                                    
                                       Fil-każ ta’ ikel ipproċessat għall-annimali domestiċi u ta’ affarijiet ta’ tgerrim mill-klieb: il-materjali msemmijin fl-Artikolu 35(a)(i) u (ii).
                                    
                                 
                                       (b)
                                    
                                    
                                       Fil-każ ta’ ikel nej għall-annimali domestiċi: il-materjali msemmijin fl-Artikolu 35(a)(iii).
                                    
                                 
                        
                           L-ikel għall-annimali domestiċi u l-affarijiet ta’ tgerrim mill-klieb iridu jkunu ġew prodotti f’konformità mal-Kapitolu II tal-Anness XIII.
                        
                        
                           
                                       (a)
                                    
                                    
                                       Fil-każ ta’ ikel nej għall-annimali domestiċi:
                                       Il-pajjiżi terzi elenkati fil-Parti 1 tal-Anness II tar-Regolament (UE) Nru 206/2010 jew fl-Anness I tar-Regolament (KE) Nru 798/2008, li minnhom l-Istati Membri jawtorizzaw importazzjonijiet ta’ laħam frisk tal-istess speċi u minn fejn huwa awtorizzat biss il-laħam bl-għadma.
                                       Fil-każ ta’ materjali tal-ħut, il-pajjiżi terzi elenkati fl-Anness II tad-Deċiżjoni 2006/766/KE.
                                    
                                 
                                       (b)
                                    
                                    
                                       Fil-każ ta’ affarijiet ta’ tgerrim mill-klieb u ikel għall-annimali domestiċi għajr l-ikel nej għall-annimali domestiċi:
                                       
                                                    
                                                
                                                
                                                   Il-pajjiżi terzi elenkati fil-Parti 1 tal-Anness II tar-Regolament (UE) Nru 206/2010, u l-pajjiżi li ġejjin:
                                                   
                                                                
                                                            
                                                            
                                                               (JP) Il-Ġappun
                                                            
                                                         
                                                                
                                                            
                                                            
                                                               (EC) L-Ekwador
                                                            
                                                         
                                                                
                                                            
                                                            
                                                               (LK) Is-Sri Lanka
                                                            
                                                         
                                                                
                                                            
                                                            
                                                               (TW) It-Tajwan
                                                            
                                                         
                                                                
                                                            
                                                            
                                                               (SA) L-Arabja Sawdija (l-ikel ipproċessat għall-annimali domestiċi li joriġina mit-tjur biss)
                                                            
                                                         
                                                                
                                                            
                                                            
                                                               (GE) Il-Georgia (ikel ipproċessat għall-annimali domestiċi għajr l-ikel għall-annimali domestiċi fil-landa)
                                                            
                                                         
                                             
                                                    
                                                
                                                
                                                   Fil-każ ta’ ikel ipproċessat għall-annimali domestiċi dderivat minn materjali tal-ħut, il-pajjiżi terzi elenkati fl-Anness II tad-Deċiżjoni 2006/766/KE.
                                                
                                             
                                 
                        
                           
                                       (a)
                                    
                                    
                                       Fil-każ ta’ ikel għall-annimali domestiċi fil-landa: L-Anness XV, il-Kapitolu 3(A).
                                    
                                 
                                       (b)
                                    
                                    
                                       Fil-każ ta’ ikel ipproċessat għall-annimali domestiċi għajr l-ikel għall-annimali domestiċi fil-landa: L-Anness XV, il-Kapitolu 3(B).
                                    
                                 
                                       (c)
                                    
                                    
                                       Fil-każ tal-affarijiet ta’ tgerrim mill-klieb: L-Anness XV, il-Kapitolu 3(C).
                                    
                                 
                                       (d)
                                    
                                    
                                       Fil-każ ta’ ikel nej għall-annimali domestiċi: L-Anness XV, il-Kapitolu 3(D).”